**Trygghetsplaner i skolen**

Dersom en elev har vist skadelig seksuell atferd (SSA), kan det være nødvendig å utarbeide en trygghetsplan i skolen. En trygghetsplan er et verktøy for å forebygge ny skadelig seksuell atferd.

Det første man gjør for å lage en trygghetsplan er at rektor kaller inn til et møte med de ansatte som har mest kontakt og størst ansvar for eleven. Ved overgangen til en ny skole, bør ansatte på begge skoler delta. Det kan være en god idé å involvere en fagperson som har kompetanse på skadelig seksuell atferd f.eks. kommunepsykolog, fagpersoner fra barnehus eller barne- og ungdomspsykiatrien. På møtet vil det være nyttig at dere sammen reflekterer rundt punktene i trygghetsplanen, deler erfaringer og drøfter tiltak som er aktuelle for å sikre et trygt skolemiljø for elever ved skolen. Tiltakene skal være tilpasset den enkelte eleven, alder, grad av problematisk eller skadelig seksuell atferd, og forholdene på skolen der eleven går. Forsøk å være spesifikk og konkret når dere utformer tiltak. Videre vil det være viktig at dere har en plan for hvordan og når tiltak skal implementeres, og hvem som er ansvarlig for at dette gjøres. Det vil være nødvendig med en evaluering av trygghetsplanen. Tidspunkt for ny evaluering vil være avhengig av type skadelig seksuell atferd og stabilitet i omgivelser. Etter 3 måneder bør man rådføre seg med et kompetansemiljø for å høre om det trengs en ny evaluering.

Når dere skal snakke med eleven om trygghetsplanen, er det viktig å vektlegge det positive aspektet ved denne f.eks.: ”Din kontaktlærer og jeg har diskutert hvordan vi kan ivareta deg og andre medelever på skolen”. Det understrekes at det er viktig å ikke gi eleven en identitet som ”seksualforbryter” e.l.. Eleven har lov til å reflektere over det som har skjedd samt bli hørt om sin opplevelse av dette.

**Trygghetsplan i skolen**

**Navn på eleven:**

**Fødselsdato:**

**Trygghetsplanen er utarbeidet av:**

**Dato:**

|  |
| --- |
| **Skadelig seksuell atferd på skolen** |
| Har det vært episoder med skadelig seksuell atferd på skolen? Hvis ja, beskriv omstendighetene. |

|  |
| --- |
| **Skoleansatte og skoleområdet** |
| SkoleansatteHvilke ansatte har kontakt med eleven? Hvem av de ansatte er klar over bekymringen om elevens skadelige seksuelle atferd? Er det behov for at andre ansatte ved skolen informeres om omstendighetene rundt eleven? Hvis ja, hvordan vil det gjøres? Hvilket tilsyn har eleven på nåværende tidspunkt, og er det tilstrekkelig? Er nødvendig tilsyn mulig å gjennomføre under nåværende omstendigheter? Hvem er ansvarlig for å diskutere elevens risiko og behov, med andre skoleansatte?SkoleområdetEr det områder på skolen som er uten tilsyn? **Følgende tiltak vil være nødvendig å iverksette:****Hvordan skal tiltak implementeres, når, og hvem er ansvarlig for at dette gjøres:** |

|  |
| --- |
| **Klasserommet** |
| Hvem i klassen kan være sårbare for elevens atferd, og hvorfor? Er tilsynsnivået i klasserommet tilstrekkelig? Hvor mye informasjon bør kontaktlærer og andre ansvarlige for eleven i klassen ha om elevens atferd, risiko og behov? Er det spesielle situasjoner eller tidspunkt der eleven virker mer trist/distrahert/irritert/stresset/urolig? Kan ekstra støtte og tilsyn gis til eleven i disse situasjonene? Er elevens plassering i klasserommet fordelaktig? Er det situasjoner/tidspunkt der eleven tillates å gå fra klasserommet i en skoletime? Er klasserommet fritt for forstyrrende seksuelle bilder eller atferd? Er det andre elever i klassen med et seksuelt språk eller andre elever som utøver skadelig seksuell atferd? Hvordan er seksualundervisningen, og er det behov for at eleven får ytterligere undervisning? Må kontaktlæreren forberede seg på å snakke med eleven om hennes/hans seksuelle atferd? Hvis så, hvilken støtte har læreren behov for? Er det aktiviteter i klasserommet som lettere kan utløse uønsket seksuell atferd, f.eks. når læreren er opptatt med andre elever, og hvordan kan dette håndteres? **Følgende tiltak vil være nødvendig å iverksette:****Hvordan skal tiltak implementeres, når, og hvem er ansvarlig for at dette gjøres:** |

|  |
| --- |
| **Situasjoner utenfor klasserommet** |
| Hvilke elever vil være spesielt sårbare for elevens atferd, og hvordan kan dette håndteres? Hvilket nivå på tilsyn er det på nåværende tidspunkt når eleven: 1) Går mellom klasserom 2) Har lunsj 3) Har friminutt Dersom det er behov for mer tilsyn, hvordan vil dette bli utført? Er det nødvendig med spesielle regler for toalettbesøk, dusjing, garderobe etc.? **Følgende tiltak vil være nødvendig å iverksette:****Hvordan skal tiltak implementeres, når, og hvem er ansvarlig for at dette gjøres:** |

|  |
| --- |
| **Digital arena** |
| Har det vært tilfeller hvor eleven har brukt data/mobil til å sende eller dele seksuelle bilder og filmer? Har eleven brukt data/mobil til å oppsøke porno eller andre nettsteder med seksuelt innhold? Er ansatte oppmerksomme på bruk av mobil i dusjer, garderobe eller på tur? Vil det være nødvendig å nekte elev tilgang til data/mobil i skoletiden?Har skolen undervisning om etisk bruk av digitale verktøy og sosiale medier? Er det behov for at eleven får ytterligere undervisning om dette?**Følgende tiltak vil være nødvendig å iverksette:****Hvordan skal tiltak implementeres, når, og hvem er ansvarlig for at dette gjøres:** |